laion/Wikipedia-Exotic huggingface dataset:
ג'אווד כרים

גַ'אווֶד כרִים (בבנגלית: জাওয়েদ করিম; נולד ב-28 באוקטובר 1979) הוא יזם אינטרנט ומייסד שותף של אתר יוטיוב. היה האדם הראשון שהעלה קטע וידאו לאתר זה. לסרטון שפרסם בשם 'אני בגן החיות' יש למעלה מ-336 מיליון צפיות נכון ל-7 באוקטובר 2024. במהלך עבודתו ב-PayPal פגש את סטיבן צ'ן (אנ') וצ'אד הארלי, איתם ייסד את יוּטְיוּבּ מאוחר יותר. הוא תכנן רבים ממרכיבי הליבה באתר כולל מערכת המזהה הונאות באינטרנט בזמן אמת. כרים נולד במרזבורג שבמזרח גרמניה ב-1979 לאב ממוצא בנגלדשי ולאם גרמנייה. בראשית 1980 חצתה המשפחה את הגבול בין גרמניה המערבית לגרמניה המזרחית. גדל בנויס שבנורדריין-וסטפאליה, גרמניה המערבית ב-1992 עבר עם משפחתו לסיינט פול, מינסוטה. סיים את לימודיו בתיכון המרכזי של סיינט פול ואחר כך למד מדעי המחשב באוניברסיטת אילינוי באורבנה-שמפיין. הוא עזב את הקמפוס לקראת סיום הלימודים כדי לעבוד בחברת PayPal, אבל המשיך את הקורסים כדי לקבל תואר הראשון במדעי המחשב. לאחר מכן קיבל תואר שני במדעי המחשב מטעם אוניברסיטת סטנפורד. בשנת 1998 התמחה כרים בחברת סיליקון גרפיקס. בעת עבודתו ב-PayPal פגש את צ'אד הארלי (אנ') וסטיב צ'ן (אנ'). מאוחר יותר בשנת 2005 ייסד איתם את אתר שיתוף הווידאו, YouTube. ב-23 באפריל 2005 העלה כרים את קטע הווידאו הראשון ביוטיוב - "אני בגן החיות". לאחר שייסד ופיתח את יוטיוב יחד עם צ'אד הארלי וסטיב צ'ן נרשם כרים כסטודנט לתואר שני במדעי המחשב באוניברסיטת סטנפורד, תוך כדי עבודתו כיועץ ל-YouTube. כשהאתר נפתח בפברואר 2005 סירב להצעה לעבוד ביוטיוב אך הסכים לייעץ באופן לא-פורמלי מכיוון שהיה צריך להתמקד בלימודיו. כתוצאה מכך קיבל נתח נמוך בהרבה בחברה בהשוואה להארלי וצ'ן. בגלל צמצום פעילותו לאחר ההקמה היה כרים פחות ידוע לציבור כמייסד השלישי עד שיוטיוב נרכשה על ידי גוגל ב-2006. למרות חלקו הנמוך במניות החברה קיבל כרים 137,443 מניות של החברה, בשווי כולל של כ -64 מיליון דולר על פי מחיר הסגירה של גוגל באותה תקופה. מדיה וקבצים בנושא ג'אווד כרים בוויקישיתוף אתר האינטרנט הרשמי של ג'אווד כרים (באנגלית) Surprise! There's a third YouTube co-founder - USATODAY.com, usatoday30.usatoday.com ::: Star Weekend Magazine :::, archive.thedailystar.net Year-long events mark Central High School 150th anniversary | Monitor Saint Paul, www.monitorsaintpaul.com News Bureau, News Bureau | ILLINOIS, news.illinois.edu (באנגלית) "Planet Cardinal". Stanford Magazine. בינואר 2007. {{cite news}}: (עזרה)
Just Dance 2019

Just Dance 2019 (בעברית: רק לרקוד 2019) הוא משחק ריקוד המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם – "Just Dance". המשחק הוכרז רשמית בכנס E3 2018 בתאריך ה-11 ביוני 2018, וישוחרר רשמית בצפון אמריקה לפלטפורמות PlayStation 3, ל-PlayStation 4, ל-Xbox 360, ל-Xbox One, ל-Wii ל-Wii U ול-Nintendo Switch ב-23 באוקטובר 2018. Just Dance 2019 הוא המשחק האחרון שיצא לקונסולת ה-Xbox 360. זה גם משחק ה-Just Dance האחרון שיצא לקונסולת ה-Wii U, ומשחק ה-Wii U האחרון שיצא על ידי יוביסופט. משחק זה מכיל לראשונה בסדרה שיר ישראלי, "Toy" בביצוע נטע ברזילי. Just Dance Controller - אפליקציה ל-iOS ואנדרואיד שבה הטלפון החכם משמש כשלט וניתן להשתמש בה עד 6 אנשים בו זמנית. Just Dance Unlimited - כ-350 שירים מכל משחקי הסדרה הקודמים. שירות זה זמין רק לקונסולות תקופת הדור השמיני ובתשלום אך עם קניית המשחק מתקבל חודש ניסיון חינם. בנוסף, יש שירים בלעדיים ל־Unlimited הכוללים: Kids Mode -‏ 8 ריקודים המותאמים לילדים, בהשראת משחקי ה-Just Dance Kids. זמין רק לקונסולות תקופת הדור השמיני. דף בית דינמי חדש הכולל פלייליסטים של אירועים מיוחדים ועונתיים, חדשות ופלטפורמת קהילה חדשה. אתר האינטרנט הרשמי של Just Dance 2019 (באנגלית) "Just Dance 2019 Confirmed at E3 2018". GameSpot. 11 ביוני 2018. {{cite news}}: (עזרה) Just Dance UK, TOY - NETTA, יוטיוב, ‏21 באוגוסט 2018 (באנגלית)
נבחרת נורווגיה בכדורגל חופים

הנבחרת הלאומית של נורווגיה בכדורגל חופים מייצגת את נורווגיה בתחרויות כדורגל חופים בינלאומיות ונמצאת בפיקוחה של התאחדות הכדורגל הנורווגית. סגל נכון לאליפות אירופה בכדורגל חופים 2018 מאמן: נורווגיה ג'ון אנדרה ג'קובסן אליפות אירופה בכדורגל חופים מקום שישי (1): 2003 גביע אירופה בכדורגל חופים מקום רביעי (1): 2008 דף הנבחרת באתר הרשמי של כדורגל החופים דף הנבחרת באתר הרשמי של כדורגל החופים (ברוסית)
יחסי אתיופיה–גרמניה

יחסי אתיופיה–גרמניה הם היחסים הדיפלומטיים שבין הרפובליקה הדמוקרטית הפדרלית של אתיופיה לבין הרפובליקה הפדרלית של גרמניה. היחסים בין גרמניה לאתיופיה נשארו יציבים לאורך ההיסטוריה. בשנת 2005 נחגג יום מאה השנים לכינון היחסים הדיפלומטיים הרשמיים בין שתי המדינות. ממשלת גרמניה מסייעת לאתיופיה בתחומי החינוך, הכלכלה, הביטחון, החקלאות, משאבי הטבע ועוד. בנוסף, הממשלה מעניקה סיוע לפליטים באתיופיה על מנת לעזור להם להשתלב במערכת החינוך ובשוק העבודה. ממשלת גרמניה התחייבה לספק כ-48 מיליון יורו עבור מערכת החינוך האתיופית עד 2020. גם בתחום החקלאות, גרמניה התחייבה לספק כ-66.5 מיליון יורו שיעזור בפיתוח החקלאות הארצית. הקיסר האתיופי, היילה סלאסי, ביקר בגרמניה בשנת 1954. היינריך ליבקה, נשיא גרמניה, ביקר באתיופיה ב-1964. רומן הרצוג, נשיא גרמניה, ביקר באתיופיה ב-1996. הורסט קלר, נשיא גרמניה ביקר באתיופיה ב-2004. אנגלה מרקל, הקנצלרית הגרמנית ביקרה באתיופיה ב-2007 ושוב באוקטובר 2016. וולדה ג'ורג'יס, נשיאת אתיופיה, ביקרה בגרמניה ב-2008. יואכים גאוק, נשיא גרמניה ביקר באתיופיה ב-2013. היילמריאם דסאלן, ראש ממשלת אתיופיה, ביקר בגרמניה בדצמבר 2014. בשנת 2016, שווי הסחורה שיוצאה מגרמניה לאתיופיה הגיעה לסך 607 מיליון דולר אמריקאי והיא כללה מכונות שטיפה, טלפונים, שנאים, מחשבים, משאבות אוויר, לתת, מכוניות, חלקי רכב, טבק מגולגל, טרקטורים, חלקי ברזל, עץ מנוסר ועוד. באותה שנה, שווי הסחורה שיוצאה מאתיופיה לגרמניה הגיעה לסך 202 מיליון דולר אמריקאי והיא כללה מיץ פירות, חליפות, סוודרים, קפה, לימון, פלפל ועוד. בשנת 2016, שווי הסחורה שיוצאה מגרמניה לאתיופיה הגיעה לסך 347 מיליון דולר אמריקאי והיא כללה טורבינות גז, טלפונים, שנאים, מחשבים, משאבות אוויר, חיטה, מכוניות, חלקי רכב, טרקטורים ועוד. באותה שנה, שווי הסחורה שיוצאה מאתיופיה לגרמניה הגיעה לסך 241 מיליון דולר אמריקאי והיא כללה חליפות, סוודרים, נעליים, חולצות, קפה, בצל, פלפל ועוד. אתיופיה מיוצגת בגרמניה על ידי 2 קונסוליות בברמן, דיסלדורף, קונסוליה כללית בפרנקפורט ועל ידי שגרירות שהיא מחזיקה בברלין, בירת המדינה. גרמניה מיוצגת באתיופיה על ידי שגרירות שהיא מחזיקה באדיס אבבה, בירת המדינה. מדיה וקבצים בנושא יחסי אתיופיה–גרמניה בוויקישיתוף יחסי המדינות באתר משרד החוץ הגרמני Products that Germany exports to Ethiopia (2016), The Observatory of Economic Complexity (באנגלית) (ארכיון) Products that Germany imports from Ethiopia (2016), The Observatory of Economic Complexity (באנגלית) (ארכיון) Products that Germany exports to Ethiopia (2015), The Observatory of Economic Complexity (באנגלית) Products that Germany imports from Ethiopia (2015), The Observatory of Economic Complexity (באנגלית) (ארכיון) קונסוליית אתיופיה בברמן, גרמניה קונסוליית אתיופיה בדיסלדורף, גרמניה הקונסוליה הכללית של אתיופיה בפרנקפורט\ גרמניה שגרירות אתיופיה בברלין, גרמניה שגרירות גרמניה באדיס אבבה, אתיופיה
אברהם ביכלר

אברהם ביכלר (Adolph Büchler;‏ 18 באוקטובר 1867 – 1939) היה חוקר במקצועות היהדות. נולד בפריקובה (אנ'), הונגריה (היום סלובקיה). בשנת 1887 החל את לימודי התאולוגיה בבית המדרש לרבנים בבודפשט, והיה תלמידם של בנימין זאב בכר ודוד קאופמן. ביכלר המשיך את לימודיו בבית המדרש לרבנים בברסלאו ולמד אצל ישראל לוי וצבי גרץ. ב -1890 סיים את לימודי הדוקטורט באוניברסיטת לייפציג בנושא "תולדות טעמי המקרא". לימים נדפסה עבודתו זה בספר. ביכלר חזר לבודפשט כדי לסיים את לימודי הרבנות שלו, וסיים את לימודיו כרב בשנת 1892. אחר כך נסע לאוקספורד במשך שנה, שם השתלם תחת דודו אדולף נויבאואר, ופרסם חיבור (באנגלית) בנושא "קריאת התורה וההפטרה במחזור תלת שנתי". באותה שנה קיבל משרה כמורה בבית המדרש לרבנים בווינה, שם שימש כמרצה לתלמוד ותולדות ישראל במשך שלוש עשרה שנה. ב-1906 נתמנה לסגן מנהל בבית המדרש לרבנים בלונדון (Jews' College) (אנ') ומ-1907 היה למנהל המוסד. במשרה זו כיהן עד סוף ימיו. ביכלר פרסם ספרים (בעיקר בגרמנית) ומאמרים רבים בכתבי עת, ובספרי יובל. שימש כאחד מחברי הוועד המפקח של המכון למדעי היהדות באוניברסיטה העברית בירושלים. ארכיון הכולל תכתובות שלו שמור בספרייה הלאומית. Die Priester und der Cultus im Letzten Jahrzehnt des Tempelbestandes (הכהנים ועבודתם בעשר השנים האחרונות של בית שני), וינה 1895 תורגם בידי נפתלי גינתון, מוסד הרב קוק, ירושלים תשכ"ו Die Tobiaden und die Oniaden (משפחות טוביה ובני חוניו), וינה, 1899 Das Grosse Synedrion in Jerusalem und das Beth-Din in der Quaderkammer des Jerusalemischen Tempels (הסנהדרין בירושלים ובית הדין הגדול בלשכת הגזית של בית המקדש), וינה, 1902 אחד מספריו שתורגם לעברית – "עם הארץ הגלילי", (תרגם מגרמנית:ישראל אלדד), מוסד הרב קוק, ירושלים, תשכ"ד. משה נחום צובל, אברהם ביכלר, האנציקלופדיה העברית כרך ח', תשכ"ט טורים 428–429. Adolf Büchler ערכו ב- Jewish Encyclopedia אברהם ביכלר (1867-1939), דף שער בספרייה הלאומית מידע על אברהם ביכלר בקטלוג הספרייה הלאומית כתביו אברהם ביכלר, הכהנים ועבודתם, ‏ירושלים, תשכ"ו, באתר היברובוקס אברהם ביכלר, מחקרים בתקופת המשנה והתלמוד, ירושלים, מוסד הרב קוק. תשכ"ח/ 1967, באתר אוצר החכמה אברהם ביכלר, הסנהדרין, תירגמו נפתלי גנתון (הטכסט), צבי בר מאיר (ההערות). ירושלים: מוסד הרב קוק, תשל"ה, באתר אוצר החכמה אברהם ביכלר, עם הארץ הגלילי, באתר אוצר החכמה ארכיון אברהם ביכלר, בספרייה הלאומית
יחסי בוטסואנה–גרמניה

יחסי בוטסואנה–גרמניה הם היחסים הדיפלומטיים שבין רפובליקת בוטסואנה לבין הרפובליקה הפדרלית של גרמניה. שתי המדינות מקיימות יחסים בילטרליים טובים, המבוססים על כבוד הדדי ושיתוף פעולה בתחומים מגוונים. מאז ביקורו של הנשיא הגרמני, הורסט קלר ב-2006, שיתופי הפעולה החלו להתגבר בהתמדה. בוטסואנה פתחה את שגרירותה בברלין ב-2013. נשיא בוטסואנה ביקר בגרמניה בפברואר 2012, שם נפגש עם הקנצלר הגרמנית אנגלה מרקל ונשיא גרמניה כריסטיאן וולף. נשיא בוטסואנה ביקר שוב בגרמניה כחלק מתערוכת הסחר הבינלאומית שהתקיימה בברלין במרץ 2017. באוגוסט 2016, סגנית שר החוץ הגרמנית, מריה בוהמר, ביקרה בבוטסואנה. על פי הלמ"ס הגרמני, בשנת 2016, הסחר בין המדינות הסתכם ב-74.5 מיליון יורו כאשר גרמניה ייצאה לבוטסואנה סחורה בשווי 72.3 מיליון יורו. בוטסואנה מייצאת לגרמניה בעיקר מוצרי בשר ואילו גרמניה מייצאת לבוטסואנה בעיקר מכונות, מוצרי חשמל, כלי תחבורה, מוצרי מתכת, מוצרים כימיים, מוצרי עץ ועוד. בוטסואנה מיוצגת בגרמניה על ידי 2 קונסוליות כלליות בהמבורג ומינכן ועל ידי שגרירות שהיא מחזיקה בברלין, בירת המדינה. גרמניה מיוצגת בבוטסואנה על ידי קונסוליה כללית במאון ועל ידי שגרירות שהיא מחזיקה בגאבורון, בירת המדינה. מדיה וקבצים בנושא יחסי בוטסואנה–גרמניה בוויקישיתוף יחסי המדינות באתר משרד החוץ הגרמני EMBASSY OF BOTSWANA IN BERLIN, GERMANY EMBASSY OF GERMANY IN GABORONE, BOTSWANA
אקדח מעשן

אקדח מעשן הוא התייחסות לאובייקט או עובדה המשמש כראיה חד משמעית לביצוע פשע או מעשה דומה, והוא שלב אחד לפני תפיסה בזמן מעשה. בדרך כלל, מדובר באוסף של ראיות נסיבתיות המובילות למסקנה אחת, ולא בראיה ישירה וחד משמעית.  שמו במקור בא מרעיון של מציאת אקדח שעדיין מעשן (כלומר, שנעשה בו שימוש ממש לאחרונה) של אדם החשוד ברצח, במצב זה תהיה הרשעתו כמעט ודאית. מקור הביטוי בספר על שרלוק הולמס בסיפור, "ההרפתקה של גלוריה סקוט" (1893). בנוסף, מושג זה התפתח לכדי שימוש במקרים לגמרי לא קשורים לפעילות פלילית. לדוגמה, ראיות מדעיות לא ודאיות לגמרי לטובת השערה מסוימת נקראות לפעמים "אקדח מעשן". ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
FYI

האם התכוונתם ל... ראשי תיבות של “for your information” , ״לידיעתך״ באנגלית FYI (ערוץ טלוויזיה אמריקאי) – ערוץ טלוויזיה אמריקאי FYI (ערוץ טלוויזיה אסיאתי) – ערוץ טלוויזיה אסיאתי FYI (ערוץ טלוויזיה קנדי) – ערוץ טלוויזיה קנדי
יחסי אזרבייג'ן – ניו זילנד

יחסי אזרבייג'ן–ניו זילנד הם היחסים הדיפלומטיים שבין הרפובליקה של אזרבייג'ן לבין ניו זילנד. היחסים הדיפלומטיים הרשמיים בין המדינות כוננו ב-29 ביוני 1992. נציג ממשלת ניו זילנד ביקר באזרבייג'ן ב-5 ביוני 2013. ב-23 בדצמבר 2013, רובשאן ג'משידוב (היושב בקנברה), מונה לשגריר אזרבייג'ן בניו זילנד. בשנת 2016, שווי הסחורה שיוצאה מניו זילנד לאזרבייג'ן הגיעה לסך 37.4 מיליון דולר אמריקאי והיא כללה בעיקר חמאה, חלב, שנאים ועוד. באותה שנה, שווי הסחורה שיוצאה מאזרבייג'ן לניו זילנד הגיעה לסך 726 אלף דולר אמריקאי והיא כללה אוכל לחיות, מיץ פירות, מים בטעמים, מכונות חפירה ועוד. בשנת 2015, שווי הסחורה שיוצאה מניו זילנד לאזרבייג'ן הגיעה לסך 45.9 מיליון דולר אמריקאי והיא כללה חמאה, חלב, מרגרינה, לתת ועוד. באותה שנה, שווי הסחורה שיוצאה מאזרבייג'ן לניו זילנד הגיעה לסך 54.6 אלף דולר אמריקאי והיא כללה מיץ פירות ושטיחים. מדיה וקבצים בנושא יחסי אזרבייג'ן – ניו זילנד בוויקישיתוף יחסי המדינות, באתר משרד החוץ האזרבייג'ני Products that New Zealand exports to Azerbaijan (2016), The Observatory of Economic Complexity (באנגלית) (ארכיון) Products that New Zealand imports from Azerbaijan (2016), The Observatory of Economic Complexity (באנגלית) (ארכיון) Products that New Zealand exports to Azerbaijan (2015), The Observatory of Economic Complexity (באנגלית) (ארכיון) Products that New Zealand imports from Azerbaijan (2015), The Observatory of Economic Complexity (באנגלית) (ארכיון)
סקוט וביילי

סקוט וביילי (באנגלית: Scott & Bailey) היא סדרת דרמה בריטית ששודרה לראשונה ב־ITV ב-29 במאי 2011 והסתיימה ב-27 באפריל 2016. בסדרה מככבות סוראן ג'ונס ולזלי שארפ, ומשתתפים גם אמיליה בולמור, ניקולס גליבס, דני מילר, ופיפה הייווד. את הסדרה כתבה סאלי ויינרייט, בהתבסס על רעיון מקורי של ג'ונס וסאלי לינדזי. הסדרה סובבת את חייהן האישיים והמקצועיים של שתי בלשות משטרה, ג'נט סקוט ורייצ'ל ביילי, ומתקיימת במדור בדיוני של משטרת מנצ'סטר. הסדרה הוזמנה על ידי ITV לאחר שהרעיון הוצג בפני המפיקה בפועל ניקולה שינדלר, שהביאה את הפרויקט לתסריטאית סאלי ויינרייט. הסדרה מצולמת ברובה באזור מנצ'סטר רבתי. הרעיון המקורי נהגה על ידי סוראן ג'ונס וסאלי לינדזי, שחשבו שאין מספיק תפקידים עבור נשים ש"אינן אשתו-של, עוזרתו-של, אמו-של, מאהבתו-של, וכן הלאה" לינדזי, שאוהדת של תוכניות טלוויזיה כגון "קגני ולייסי", רצתה לפתח רעיון שעוקב אחר שתי נשות מקצוע, וג'ונס כינתה את התוכנית "הקגני ולייסי של מנצ'סטר". אחרי ששינדלר הביאה את הפרויקט לויינרייט, הצטרפה אליה דיאן טיילור, לשעבר מפקחת במשטרת מנצ'סטר, והתוכנית התפתחה משם מעבר לרעיון ההתחלתי של ג'ונס ולינדזי. מנקודת מבטה של טיילור, תוכניות משטרה הן לעיתים קרובות לא רק מלאות בטעויות פרוצדורליות ואי דיוקים טכניים, אלא שהן מפספסות כיצד שוטרים אמיתיים מתנהגים ומרגישים. היא תרמה לתיאור מציאותי יותר של חייהן של שוטרות בתוכנית  ג'ונס, שמעת פיתוח הרעיון ראתה את עצמה משחקת את רייצ'ל ביילי, קיבלה את התפקיד. במקור, לינדזי הייתה אמורה לככב מולה, אבל היא נכנסה להריון עם תאומים, אז התפקיד של ג'נט ניתנה ללזלי שארפ; לינדזי קיבלה תפקיד קטן יותר בתור אליסון, אחותה של רייצ'ל. לזלי שארפ - ג'נט סקוט, אחת משתי הבלשיות שהן הדמויות הראשיות סוראן ג'ונס - רייצ'ל ביילי, אחת משתי הבלשיות שהן הדמויות הראשיות ניקולס גליבס - אנדי רופר, סמל בילוש (עונות 1–2) דני מילר - סמל בילוש (עונות 3–4) אמיליה בולמור - ג'יל מארי, מפקדת היחידה פיפה הייווד - ג'ולי דודסון, רפ"ק  בן בט – בלש קווין לאמב אתר האינטרנט הרשמי של סקוט וביילי (באנגלית) סקוט וביילי, ברשת החברתית אקס (טוויטר) "סקוט וביילי", במסד הנתונים הקולנועיים IMDb (באנגלית) "סקוט וביילי", באתר Rotten Tomatoes (באנגלית) "סקוט וביילי", באתר Hulu סדרות (באנגלית) "סקוט וביילי", במסד הנתונים הקולנועיים KinoPoisk (ברוסית) "TV Show directory — Scott and Bailey". mandy.com. אורכב מ-המקור ב-2018-06-12. נבדק ב-2018-06-12. Will Martin (2011-05-17). "Suranne Jones ('Scott & Bailey') interview". CultBox. Helen Tither (2011-06-22). "TV cop dramas irritated me, so I made my own, says the former Detective Inspector behind Scott And Bailey". Manchester Evening News. "ITV announces three new drama commissions for 2011". ITV. 2010-08-28. אורכב מ-המקור ב-30 ביוני 2011. {{cite news}}: (עזרה)
קפה נגלר

קפה נגלר הוא סרט תיעודי ישראלי בבימויים של מור קפלנסקי ויריב בראל, בהפקתו של לירן עצמור ובתמיכת קרן גשר לקולנוע רב תרבותי. הסרט הוקרן בבכורה עולמית בפסטיבל הסרטים הבינלאומי בברלין בשנת 2016, כמה חודשים אחרי הבכורה המקומית בפסטיבל הסרטים הבינלאומי חיפה. בסרט, הבמאית יוצאת למסע בעקבות הסיפור שמאחורי "קפה נגלר" המפורסם - בית קפה שהוקם ונוהל על ידי משפחתה בראשית המאה העשרים בברלין. סבתה של הבמאית, נעמי קפלנסקי, דוקומנטריסטית לשעבר, היא נכדתם של בעלי בית הקפה ומלווה את צילומי הסרט בהתרגשות מביתה בישראל. במהלך הצילומים הבמאית מגלה שההיסטוריה האמיתית מאחורי בית הקפה המשפחתי אינה זוהרת כפי שהמשפחה האמינה כל השנים וככל שהאשליה סביב בית הקפה מתפוגגת היא נאלצת לגשר על הפער שבין הזיכרון המשפחתי לאמת ההיסטורית. הסרט "קפה נגלר" עושה שימוש בכלים תיעודיים ועלילתיים כדי לעסוק באותו פער. קפה נגלר, ברשת החברתית פייסבוק "קפה נגלר", במסד הנתונים הקולנועיים IMDb (באנגלית) "קפה נגלר", במסד הנתונים הקולנועיים KinoPoisk (ברוסית) ביקורות מאיר שלו, שלושה גילויים נאותים, באתר ynet, 31 במרץ 2016 גידי אורשר, "קפה נגלר" – בעקבות סיפורי סבתא, 5 במרץ 2016 מרלין וניג, בית הקפה שאתן חייבות להכיר, באתר סלונה, 22 בפברואר 2016 איתן וויץ, קפה נגלר: Die wahre Geschichte, oder nicht, 6 במרץ 2016 נירית אנדרמן, הסרט שמפענח את תעלומת בית הקפה המשפחתי בברלין, באתר הארץ, 15 בפברואר 2016 דפנה לוי, היה או לא היה – סיפור אהבה, 21 במרץ 2016 אבנר שביט‏, ישראל אחרת: איך נעלמו הנאצים מן הקולנוע הישראלי, באתר וואלה, 4 במאי 2016 אהרון לפידות, קפה נגלר: היה או לא היה, באתר ישראל היום, 17 באפריל 2016 נירית אנדרמן, הסרט הישראלי "קפה נגלר" יוקרן בפסטיבל ברלין, באתר הארץ, 17 בינואר 2016 אמיר בוגן, פסטיבל חיפה 2015: הישראלים שיעמדו במרכז, באתר ynet, 18 באוגוסט 2015 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קפה נגלר".
גיל פופילסקי

גיל פופילסקי (נולד ב-6 באוקטובר 1993) הוא שחמטאי בדרגת רב אמן. בשנת 2013 הוא היה חבר נבחרת ישראל, שהשתתפה באליפות אירופה לנבחרות. נכון לאפריל 2021, מדורג במקום ה-35 בישראל לפי מד כושר. למד לתואר ראשון באוניברסיטת טקסס בדאלאס. נשוי. 2007 - סיים במקום השלישי באליפות ישראל לנערים עד גיל 14 (ניצח דני ראזניקוב) 2007 - זכה במקום השלישי באליפות אירופה לנערים עד גיל 14 2008 - זכה באליפות ישראל לנערים עד גיל 15 2009 - זכה באליפות אירופה לנערים עד גיל 16 2011 - זכה באליפות ישראל לנערים עד גיל 20. 2010 - אמן בינלאומי 2013 - רב-אמן. מדיה וקבצים בנושא גיל פופילסקי בוויקישיתוף גיל פופילסקי, באתר צ'סגיימס (באנגלית) גיל פופילסקי, באתר פיד"ה (באנגלית) גיל פופילסקי, באתר האיגוד הישראלי לשחמט ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
דניאל אינגס

דניאל אינגס (באנגלית: Daniel Ings; נולד ב-30 בנובמבר 1985) הוא שחקן אנגלי. הוא ידוע בעיקר מהופעתו בתפקיד לוק קארן בסדרה הקומית "חולה אהבה" של ערוץ 4 ונטפליקס. אינגס למד בבית ספר דאונטסי בווילטשייר ואחר למד באוניברסיטת לנקסטר בתחום לימודי תיאטרון וסיים את התואר ב-2008. את הכשרתו המקצועית רכש אינגס בבית הספר למשחק של תיאטרון בריסטול אולד ויק ובתיאטרון הלאומי לנוער. הוא הופיע במחזות, סרטים קצרים ותוכניות טלוויזיה. תפקידיו הבולטים ביותר הם בדמות ג'ייק בקומדיה "Pete versus Life" של ערוץ 4, וקלווין בדרמה הקומית "Psychoville" של ה-BBC. ב-2011 שיחק אינגס בעונה הראשונה של הסדרה הקומית של ערוץ Sky 1 "בית הקפה". בשנים 2014 ו-2015 הופיע אינגס בתפקיד "מנהל מחלקת הפלט", מאט טאוורנר בסדרה המוקומנטרית "W1A" של ערוץ BBC2. ב-2016 ו-2017 גילם את דמותו של קומנדר מייק פרקר בסדרת הדרמה של נטפליקס "הכתר". ב-2018 החל להופיע בתפקיד הבעל של הדמות הראשית בגילומו של אלן קאמינג בסדרת הדרמה המשטרתית "אינסטינקט". האמן ומרגריטה" (ליריק המרסמית', 2004) "White Boy" (תיאטרון סוהו, 2007) "Tory Boyz" (תיאטרון סוהו, 2008) "I See Myself As a Bit of an Indiana Jones Figure" (תיאטרון אולד רד ליון, 2010) "פרנקנשטיין" (התיאטרון המלכותי הלאומי, 2011) בתפקיד ויקטור / משרת "Howl's Moving Castle" (סאות'ארק פלייהאוס, 2011) בתפקיד האול "One Man, Two Guvnors" (תיאטרון היימרקט, החל מ-2 במרץ 2012) בתפקיד אלן דנגל דניאל אינגס, במסד הנתונים הקולנועיים IMDb (באנגלית) דניאל אינגס, באתר Rotten Tomatoes (באנגלית) Daniel Ings on Winning Laughs as an Over-the-Top Actor in London's One Man, Two Guvnors, By Matt Wolf December 12, 2012 Joanna Robinson (3 באוקטובר 2014). "What's New on Netflix in November—and What to Watch Before It Disappears". Vanity Fair. {{cite news}}: (עזרה) Daniel Ings Royle Family's Ralf Little and Craig Cash make Sky1 sitcom Daniel Ings, Kristin McGuire Lead Southwark Playhouse's Howl's Moving Castle
דני ראזניקוב

דני ראזניקוב (נולד ב-29 במרץ 1993) הוא שחמטאי ישראלי בדרגת רב-אמן. בשנת 2013 הוא היה חבר נבחרת ישראל בשחמט שהשתתפה באליפות אירופה לנבחרות. נכון לאפריל 2020, מדורג במקום ה-23 בישראל לפי מד כושר. למד לתואר ראשון במדעי המחשב באוניברסיטת טקסס בדאלאס, סיים בשנת 2019. 2007 - זכה באליפות ישראל עד גיל 14 2011 - סיים במקום שני באליפות ישראל עד גיל 20 (ניצח את גיל פופילסקי) במשחקי המכביה התשע-עשרה הוא היה שלישי (ניצח את סמיון דבוייריס). 2011 - אמן בינלאומי 2015 - רב-אמן. מדיה וקבצים בנושא דני ראזניקוב בוויקישיתוף דני ראזניקוב, באתר צ'סגיימס (באנגלית) דני ראזניקוב, באתר פיד"ה (באנגלית) דני ראזניקוב, באתר האיגוד הישראלי לשחמט ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
מוסרות

מוסרות (גם מסורה) הוא שמו של מקום הנזכר במקרא כאחת מתחנות (ה28 במספר) בני ישראל במסעם לאחר יציאת מצרים. בני ישראל הגיעו למוסרות לאחר שהיו בחשמונה, וממסורות המשיכו לבארות בני יעקן, בדרכם לארץ ישראל: ”וַיִּסְעוּ מִמֹּסֵרוֹת וַיַּחֲנוּ בִּבְנֵי יַעֲקָן” (ספר במדבר, פרק ל"ג, פסוק ל"א). בספר דברים חזרה התורה על פירוט מסעות בני ישראל במוסרות אך בשינוי סדר המסעות: ”וּבְנֵי יִשְׂרָאֵל נָסְעוּ מִבְּאֵרֹת בְּנֵי-יַעֲקָן מוֹסֵרָה; שָׁם מֵת אַהֲרֹן וַיִּקָּבֵר שָׁם, וַיְכַהֵן אֶלְעָזָר בְּנוֹ תַּחְתָּיו” (ספר דברים, פרק י', פסוק ו'). בתלמוד ירושלמי התקשו בדברי הפסוק, שהרי אהרן מת ונקבר בהור ההר, ואילו בפסוק זה נאמר שמת במסורה. מלבד זה התקשו בסתירת הפסוקים כאשר בספר במדבר כפי שהובא לעיל נאמר שבני ישראל נסעו ממסורות לבני יעקב, ואילו בספר דברים נאמר שנסעו מבארות בני יעקן למוסרה. בתלמוד ישבו את שתי הקושיות בכך שלאחר שנסתלקו ענני הכבוד במיתת אהרן בהור ההר, שהגינו על בני ישראל, פחד בני ישראל ממלחמה עם כנען מלך ערד, ורצו לחזור לאחריהם למצרים, וחזור בפועל עד לבני יעקן, ומשם הלכו שוב למוסרה, עד שנלחמו בהם שבט לוי והחזירו אותם חזרה, ובמלחמה זו הרג שבט לוי מבני ישראל שמונה משפחות ובני ישראל הרגו מבני לוי ארבע משפחות, לאחר מעשה זה הבינו בני ישראל שמה שגרם להם למלחמה זו ולהרוגים הוא מפני שלא ספדו לאהרן הכהן. לכן מיד ערכו הספד בעודם במסורה, לכן נכתב בפסוק כאילו מת אהרן במוסרה. פרשני המקרא כתבו ליישב את סתירת בפסוקים בדרכים אחרות, על פי פשוטו של מקרא: הרשב"ם על התורה כתב ליישב הסתירה בפשוטו, שכוונת התורה "נסעו מבארות בני יעקן מוסרה" היינו מבני יעקן שליד מוסרה, או מבני יעקן שהגיעו לשם ממוסרה. בפירוש האבן עזרא כתב ליישב ש"מוסרות" הוא מקום אחד, אך מוסרה הוא מקום אחר. אך הרמב"ן דחה פירושו, וכתב שדרך התורה לשנות במעט את שמות המקומות והאנשים. עיין להלן דעות שהם שתי מקומות שונים ירושלמי יומא פרק א הלכה א פירוש רש"י ספר במדבר, פרק י', פסוק ו' וביתר פירוט בתלמוד ירושלמי מסכת סוטה פרק א הלכה י, ומדרשים. כן נכתב אף בפירוש ההדר זקנים שם.
Daytona Sportscar

Daytona Sportscar היא מכונית ספורט בתצורת קופה, מתוצרת יצרנית מכוניות המרוץ האוסטרלית Borland Racing Developments (אנ') אשר מיוצרת משנת 2001 ועד היום. דגמי "Daytona Sportscar" שייכים לקבוצת גראן טוריסמו בסגנון רטרו. דגם ה"-Daytona Sportscar" מבוסס על דגם "Shelby Daytona" (אנ') אשר יוצר בין השנים 1964–1965. מנוע דגם ה"Daytona Sportscar" כולל הבלמים, הגלגלים, הדיפרנציאל, ומערכת ההיגוי יוצרו על ידי "Holden (General Motors)" האוסטרלית, חברת בת של ג'נרל מוטורס. מטה ומפעל היצרן מוקם ברובע "Braeside, Victoria" (אנ') במלבורן, במדינת ויקטוריה. דגמי "Daytona Sportscar" משתתפים במרוצי מכוניות. נהג מרוצי המכוניות האוסטרלי פיטר ברוק נהרג ב-8 בספטמבר 2006 בדגם של "Daytona Sportscar". גוף הדגם עשוי מסיבי פחמן 2 דלתות 2 מושבים מנוע הנעה אחורית מערכת בקרת משיכה ABS השילדה בנויה במסגרת של חללים ("Space frame" (אנ')) דגם "Daytona Sportscar" - תמונה (archive.org/web) Daytona Sportscar, סרטון באתר יוטיוב Daytona Sportscar, סרטון באתר יוטיוב אתר היצרן "Borland Racing Developments" borlandracing.com דגם "Daytona Sportscar" whichcar.com.au/features/ls7-powered-2012-daytona-sports-car דגם "Daytona Sportscar" motorsport.com/endurance/photos/65-daytona-sportscar-coupe-jamie-augustine-ben-schoots-dean-lillie דגמי "Daytona Sportscar" speedcafe.com/2017/09/05/daytona-sportscars-expands-two-car-b12-effort נהג המרוצים Peter Brock נהרג בהתרסקות מכוניתו Peter Brock killed in crash". The Sydney Morning Herald. 8 September 2006.